Den Vest-Sjællandske Avis, 1833-11-02
J Henseende til Efterretningerne fra Portugal kan man dog nogenlunde komme efter Sandheden; men om hvorledes det seer ud i Spanien svæver man i et uopklarligt Mørke. Godt seer det ikke ud; thi sikkert er det, at der er i det mindste i det vestlige Spanien udbrudt et farligt Oprør, hvis Størrelse og Udbredelse dog ikke er let at fatte. Paa Børsen i Paris var den 23de October en Proclamation fra Don Carlos i Omløb, dateret fra Abrantes den 1ste Octbr., hvori han erklærer: at han har alene legitime Fordringer paa Spaniens Throne, og alle Generaler og Embedsmænd, som ikke ville forene sig med ham, skulle betragtes som Majestætsforbrydere. Han forsikkrer deri, at han ikke har ladet sig lede af nogen Ærgierrighed; men at kun Agtelse for Religionen og hans Pligt imod sine Børn har forledet ham til dette Skridt. Nogle holde vel denne Proclamation for opdigtet, men den har dog bragt Statspapirerne til at falde. - Foruroligelsen over denne Proclamatinn er bleven forøget ved det Rygte: at den første Fægtning imellem Dronningens Tropper og Don Carlos Tilhængere er falden uheldigt ud for hine og at Træfningen er forefalden ved Qvinta la Falga Nogle sige at Dronningens Tropper have vægret sig ved at fægte mod Carlisterne, andre at kun et Regiment har giort det. Man vidste at et Corps var afsendt mod hine fra Madrid og at GeneralSarssield havde understøttet et Detaschement paa 4000 Mand; saa meget er vist, at Posten fra Madrid over Navarra er atter udebleven. Journal de Paris beretter: at en Engelsk Coureer, som havde forladt Madrid den 16de October, var ankommen til Bayonne; han var i Briviescableven anholdet af Præsten Merino, som commanderer en Baande, dog uden at denne aabnede hans Depescher. Han reiste over Bilbao og blev bragt til Marqvien af Valdespina, men som ikke heller forgreb sig paa hans Depescher. Marqvien af Villafventes commanderede i Burgos. General Santingo Wall, som commanderer Dronningens Tropper var med 4000 Mand ankommen til Miranda og den 25de skulde General Sarsfield støde til ham. Oberst Fraso havde taget Flugten til Frankerige og var bragt til Castellet i St. Pried de Pont. Der blev talt om en uheldig Fægtning for Dronningens Tropper ved Jrun. Dronning Christina har ved et Decret af 12te October erklæret Jnsurgenternes Chefer Marqvienaf Valdespina, General Zavala, Don Valentin, Verastegin og Don Nicolas Arias for at være i Rigets Akt. Selv i Fæstningen Pamplona skal det see betænkeligt ud; de unge Mennesker desertere i Mængde til Carlisterne, og Garnisonen, som bestaaer kun af 2000 Mand, har Møie med at holde de Misfornøiede i Tømme. Santos Ladron er bleven skudt i denne Fæstning. Opstanden synes at være temmelig udbredet i de Baskiske Provinser; men ikke de østlige, nemlig Arragonier, og Catalonien, hvor kun nogle Gueriller have viist sig, som strax ere blevne undertvungne. De store Stæder, som Barcellona og sydlig Cadix erklære sig med Varme for Dronningen; men Stemningen blandt Landbeboerne er betænkelig. J Andalusien skal det være roeligt. J Sevilla døde omtrent dagligen 100 Mennesker af Cholera. - J Hamborg havde man faaet den Spanske Post over Catalonien; men den over Bayonne er udebleven. Statspapirene falde. De Spanske Flygtninge støde til El Pastors Corps ved Jrun og Dronningens synes at maa gribe til de Constitutionelles Bistand.